
ΑΝΑΚΟΙΝΩΣΗ
[bookmark: ACTIVE_TITLE]Καταχώρισης στο Γενικό Εμπορικό Μητρώο, στην Ανώνυμη Εταιρεία με την επωνυμία: «ΚΕΡΑΜΟΥΡΓΙΑ ΒΟΡΕΙΟΥ ΕΛΛΑΔΟΣ ΑΝΩΝΥΜΗ ΕΤΑΙΡΙΑ» με διακριτικό τίτλο: «ΚΕ.Β.Ε. Α.Ε.», Αρ. Μητρώου: 60659/55/Β/06/07/014 και Αρ. Γ.Ε.Μη.: 014663135000 
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ
Στις 19.06.2014 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 210812, η 1885/19.06.2014 απόφαση της Περιφέρειας Κεντρικής Μακεδονίας, με την οποία εγκρίθηκε η τροποποίηση του άρθρου 5 του Καταστατικού της Ανώνυμης Εταιρίας με την επωνυμία: «ΚΕΡΑΜΟΥΡΓΙΑ ΒΟΡΕΙΟΥ ΕΛΛΑΔΟΣ ΑΝΩΝΥΜΗ ΕΤΑΙΡΙΑ», με διακριτικό τίτλο: «ΚΕ.Β.Ε. Α.Ε.», Αρ. Μητρώου: 60659/55/Β/06/07/014, Αρ. Γ.Ε.Μη.: 014663135000 και έδρα το Δήμο Κιλκίς (Νέα Σάντα, 61100 Κιλκίς), σύμφωνα με την από  29.05.2014 απόφαση της Έκτακτης Αυτόκλητης Γενικής Συνέλευσης των Μετόχων της, νομίμως καταχωρημένη στη Δ.Ο.Υ. Κιλκίς (50/12.06.2014). 
Η Γενική Συνέλευση ομόφωνα αποφάσισε ότι η εταιρία στο πλαίσιο υλοποίησης του επιχειρησιακού προγράμματος «ΜΕΤΑΠΟΙΗΣΗ ΣΤΙΣ ΝΕΕΣ ΣΥΝΘΗΚΕΣ» του ΠΕΠ Μακεδονίας- Θράκης - Άξονας 4 του ΕΣΠΑ 2007-2013 που η ένταξη του εγκρίθηκε με την με αριθμό πρωτοκόλλου 9495/1259/21-07-2011 απόφαση του Αναπληρωτή Υπουργού Ανάπτυξης και Ανταγωνιστικότητας, με συνολικό προϋπολογισμό 788.471,24€, πρέπει να προβεί σε κάλυψη της ίδιας συμμετοχής της επένδυσης ύψους 219.373,51€, με αύξηση του μετοχικού κεφαλαίου κατά διακόσιες είκοσι χιλιάδες ευρώ (220.000,00€) με τη καταβολή μετρητών και με την έκδοση είκοσι δύο χιλιάδων (22.000) νέων ονομαστικών μετοχών ονομαστικής αξίας δέκα (10,00) ευρώ εκάστης. Το δικαίωμα προτίμησης από τους παλαιούς μετόχους μπορεί να ασκηθεί μέσα σε περίοδο ενός μηνός. Η καταβολή μπορεί να πραγματοποιηθεί εντός τεσσάρων μηνών.  Επομένως το Άρθρο 5 του καταστατικού της ανωτέρω διαμορφώνεται ως ακολούθως:
Άρθρο 5 – Εταιρικό Κεφάλαιο - Μετοχές
1) Το Μετοχικό κεφάλαιο ορίστηκε αρχικά σε 3.000.000€ και διαιρείτο σε 300.000 ονομαστικές μετοχές ονομαστικής αξίας 10€. Από το κεφάλαιο αυτό αρχικά καταβλήθηκαν ολοσχερώς 750.000€ κατά την ίδρυση της εταιρίας ενώ στη συνέχεια καταβλήθηκαν και τα υπόλοιπα 2.250.000€.
Στην συνέχεια έγιναν οι εξής αυξήσεις:
α)	Με απόφαση της Έκτακτης Γενικής Συνέλευσης των μετόχων της 5/09/2006 που εγκρίθηκε με την με αριθμό 17/13209/22.09.2006 απόφαση του Νομάρχη Θεσσαλονίκης και δημοσιεύτηκε στο ΦΕΚ 10842/4-10-2006 αυξήθηκε το μετοχικό κεφαλαίο της εταιρίας κατά 11.837.590,00€ με καταβολή μετρητών με την έκδοση 1.183.759 ονομαστικών μετοχών, ονομαστικής αξίας 10 € η κάθε μία.
β)	Με απόφαση της Έκτακτης Γενικής Συνέλευσης των μετόχων της 28/12/2009 που εγκρίθηκε με την με αριθμό ΕΜ-37/23-02-2010 απόφαση του Νομάρχη Κιλκίς και δημοσιεύτηκε στο ΦΕΚ 1913/16-03-2010 αυξήθηκε το μετοχικό κεφαλαίο της εταιρίας κατά 1.162.410,00€€ με καταβολή μετρητών με την έκδοση 116.241 ονομαστικών μετοχών, ονομαστικής αξίας 10 € η κάθε μία.
γ)	Με απόφαση της Έκτακτης Γενικής Συνέλευσης των μετόχων της 20/01/2012 που εγκρίθηκε με την με αριθμό ΕΜ-199/16-03-2012 απόφαση του Νομάρχη Κιλκίς και δημοσιεύτηκε στο ΦΕΚ 2174/26-03-2012 αυξήθηκε το μετοχικό κεφαλαίο της εταιρίας κατά πεντακόσιες χιλιάδες ευρώ (500.000,00€) με καταβολή μετρητών με την έκδοση πενήντα χιλιάδων (50.000) ονομαστικών μετοχών, ονομαστικής αξίας 10 € η κάθε μία και τιμή έκδοσης (διάθεσης) 50,00€ έκαστη. Η διαφορά από την έκδοση μετοχών υπέρ το άρτιο ύψους 2.000.000,00€ μεταφέρθηκε σε πίστωση του λογαριασμού «Αποθεματικό από έκδοση μετοχών υπέρ το Άρτιο»
δ) Με απόφαση της Έκτακτης Γενικής Συνέλευσης των μετόχων την 18/11/2013 που εγκρίθηκε με την με αριθμό ΕΜΤ οικ-3857/16-12-2013 απόφαση του Νομάρχη Κιλκίς και δημοσιεύτηκε στο ΦΕΚ 102/09-01-2014 με την οποία εγκρίθηκε η συγχώνευση των εταιριών «ΚΕΡΑΜΟΥΡΓΙΑ ΒΟΡΕΙΟΥ ΕΛΛΑΔΟΣ ΑΝΩΝΥΜΗ ΕΤΑΙΡΙΑ» με δ.τ. ΚΕ.Β.Ε Α.Ε, Αρ. Μητρώου: 60659/55/β/06/07/014, Αρ. ΓΕΜΗ: 014663135000 και «ΚΕΡΑΜΟΥΡΓΙΑ ΚΟΘΑΛΗ ΑΝΩΝΥΜΗ ΕΤΑΙΡΙΑ», Αρ. Μητρώου: 60737/53/Β/06/005, Αρ. ΓΕΜΗ: 020836730000, με απορρόφηση της δεύτερης Ανώνυμης από την πρώτη Ανώνυμη εταιρία σύμφωνα με τις διατάξεις των άρθρων 69-77 του Κ.Ν.2190/20 των άρθρων 1-5 του Ν.2166/1993, αυξήθηκε το μετοχικό κεφάλαιο της εταιρίας κατά το ποσό των 4.550.000,00 €, όπως προέκυψε βάσει της σχέσης ανταλλαγής μετοχών και της λογιστικής ενοποίησης των στοιχείων ενεργητικού και παθητικού των συγχωνευομένων εταιριών. Το μετοχικό κεφάλαιο που προέκυψε εμπεριείχε - διαμέσου του ποσού που αφορά την «ΚΕΡΑΜΟΥΡΓΙΑ ΚΟΘΑΛΗ ΑΝΩΝΥΜΟΣ ΕΤΑΙΡΙΑ» - το 26,30303%, που κατείχε η απορροφούμενη στην απορροφώσα και απεικονίζονταν στον ισολογισμό της με το ποσό των 4.921.311,16€. Δια τούτου έχρηζε απαλοιφής το 26,30303% του προκύψαντος μετοχικού κεφαλαίου, ήτοι ποσό 4.340.000,00€. Έτσι το μετοχικό κεφάλαιο της απορροφώσας αυξήθηκε τελικά κατά ποσό 210.000,00€, με την έκδοση είκοσι μία  χιλιάδων (21.000) ονομαστικών μετοχών, ονομαστικής αξίας 10 € η κάθε μία.
Ήδη με την από 29/05/2014 απόφαση της Έκτακτης Γενικής Συνέλευσης το μετοχικό κεφάλαιο της εταιρίας αυξάνεται κατά διακόσιες είκοσι χιλιάδες ευρώ 220.000,00€, με την καταβολή μετρητών, με έκδοση είκοσι δύο χιλιάδων (22.000) ονομαστικών μετοχών, ονομαστικής αξίας 10€ η κάθε μία οι οποίες θα δοθούν στους μετόχους αμέσως μετά από την πιστοποίηση της καταβολής των μετόχων που θα πραγματοποιηθεί από το Διοικητικό Συμβούλιο.
Έτσι το μετοχικό κεφάλαιο της εταιρίας ανέρχεται σε δέκα έξι εκατομμύρια εννιακόσιες τριάντα χιλιάδες ευρώ (16.930.000,00€) και διαιρείται σε ένα εκατομμύριο εξακόσιες ενενήντα τρεις χιλιάδες (1.693.000) ονομαστικές μετοχές, ονομαστικής αξίας δέκα (10,00) Ευρώ η κάθε μία.
2)	Μέσα σε πέντε χρόνια από τη σύσταση της εταιρίας, το Διοικητικό Συμβούλιο έχει το δικαίωμα με απόφασή του για την οποία χρειάζεται τουλάχιστον πλειοψηφία των δυο τρίτων (2/3) του συνόλου των μελών του α) να αυξάνει το εταιρικό κεφάλαιο με έκδοση νέων μετοχών για ποσό που δεν μπορεί να υπερβεί το αρχικό μετοχικό κεφάλαιο β) Nα εκδίδει ομολογιακό δάνειο για ποσό που δεν μπορεί να υπερβεί το μισό του καταβεβλημένου μετοχικού κεφαλαίου με την έκδοση ομολογιών μετατρέψιμων σε μετοχές. Σε περίπτωση αυτή εφαρμόζονται οι διατάξεις των παρ. 2 και 3 του άρθρου 3α του K.N. 2190/20 όπως ισχύει. 
3)	Οι παραπάνω εξουσίες μπορούν να εκχωρούνται στο Διοικητικό Συμβούλιο με απόφαση της Γενικής Συνέλευσης, η οποία υπόκειται στις διατυπώσεις δημοσιότητας του άρθρου 7β του ΚΝ 2190/1920.Στην περίπτωση αυτή το μεν μετοχικό κεφάλαιο μπορεί να αυξάνεται μέχρι το ποσό του κεφαλαίου που είναι καταβεβλημένο κατά την ημερομηνία που εκχωρήθηκε στο Διοικητικό Συμβούλιο η εν λόγω εξουσία, το δε ύψος του ομολογιακού δανείου δεν μπορεί να υπερβαίνει το μισό του καταβεβλημένου μετοχικού κεφαλαίου. 
Οι πιο πάνω εξουσίες Διοικητικού Συμβουλίου μπορούν να ανανεώνονται από τη Γενική Συνέλευση, με απόφασή της που υπόκειται στις διατυπώσεις δημοσιότητας του άρθρου 7β του ΚΝ 2190/1920, για χρονικό διάστημα που δεν υπερβαίνει την πενταετία για κάθε ανανέωση και η ισχύς τους αρχίζει μετά τη λήξη της κάθε πενταετίας. 
4)	Επίσης η Γενική Συνέλευση έχει το δικαίωμα με απόφασή της που λαμβάνεται σύμφωνα με τις διατάξεις των άρθρων 29 παρ. 1 και 2 και 31 παρ. 1 του νόμου 2190/20 να αυξάνει ολικά ή μερικά το εταιρικό κεφάλαιο με έκδοση νέων μετοχών μέχρι το πενταπλάσιο του κεφαλαίου που καταβλήθηκε αρχικά .
5)	Kατ' εξαίρεση από τις διατάξεις οι οποίες αναφέρονται στις δυο προηγούμενες παραγράφους, σε περίπτωση κατά την οποία τα αποθεματικά της Εταιρείας υπερβαίνουν το ένα τέταρτο (1/4) του καταβεβλημένου μετοχικού κεφαλαίου, απαιτείται πάντοτε απόφαση της Γενικής Συνέλευσης που λαμβάνεται σύμφωνα με τις διατάξεις των άρθρων 29 παρ. 3 και 4 και 31 παρ. 2 του ν. 2190/20.
6)	Oι αυξήσεις του εταιρικού κεφαλαίου που αποφασίζονται σύμφωνα με τις παραπάνω παραγράφους 1 και 2 δεν αποτελούν τροποποιήσεις του καταστατικού.
7)	Σε περίπτωση που γίνει αύξηση του εταιρικού κεφαλαίου σύμφωνα με τις παραγράφους 2,3 και 4 του άρθρου αυτού ή μετά από τροποποίηση του Καταστατικού, οι μετοχές κατά την κρίση του Διοικητικού Συμβουλίου ή της Γενικής Συνέλευσης εκδίδονται στο άρτιο ή πάνω από το άρτιο, ουδέποτε όμως κάτω από το άρτιο. Σε κάθε έκδοση πάνω από το άρτιο η διαφορά πάνω από το άρτιο διατίθεται για το σχηματισμό αποθεματικού από έκδοση μετοχών υπέρ το άρτιο. H διαφορά από έκδοση μετοχών πάνω από το άρτιο δεν μπορεί να διατεθεί για διανομή μερισμάτων ή ποσοστών ή αμοιβών στα μέλη του Διοικητικού Συμβουλίου.
Την ίδια ημερομηνία καταχωρήθηκε στο Γ.Ε.Μη. ολόκληρο το νέο κείμενο του τροποποιημένου  καταστατικού.

